Aarhuus Stifts-Tidende, 1847-09-29
Samtlige civile Deeltagere i Orlogscorvetten Galatheas Expedition, nemlig: Skibspræst Hansen, Genremaler Plum, Overskibslæge Mathiesen, Designateur Thormann, Zoolog Kjellerup, Underskibslæge Dr. Didrichsen og første Underlæge Rosen, ere nu optraadte som Chefens, Kammerherre Billes, Forsvarere. De oplyse navnlig deri, ved flere Facta, hvorledes han, tvertimod det Skin, man har søgt at kaste paa hans Charakteer, stedse har lagt den varmeste Jnteresse for sit Mandskab for Dagen. De to Hovedanker, man har anført imod ham, bestaae, som bekjendt, i, at han skal have givet sit Mandskab uforsvarlige Provisioner og ladet Folkene prygle utilbørligt. Hvad nu Provianten angaaer, da forsikkre de nævnte Herrer, at alle Provisioner stedse bleve valgte af de bedste, som vare at faae paa vedkommende Steder; at utidig Sparsommelighed aldrig ved nogen af dem er kommen i Betragtning; at Næstcommanderende, meget ofte selv har været tilstede ved Aabningen af Kjødtønderne ombord, og at det ikke var nogen Mand formeent, at fremføre Klage, saafremt han gjorde det paa en sømmelig Maade. Denne Rettighed har Mandskabet kun een eneste Gang paa Reisen gjort Brug af, da der underveis fra Bora-Borg til Valparaiso indløb Klager over Brødet. Ogsaa paa Slutningen af den 11 Uger lange Overreise fra Madeira til Ostindien begyndte Brødet at fordærves. Chefen lod det strax undersøge ved en Commission, det daarlige kaste overbord, og foranstaltede, at der deels afhans eget, deels af Messens Meelforraad til Afvexlinger bagtes blødt Brød til Mandskabet, i den Udstrækning, hvori dette var gjørligt. Over de andre Levnelsmidler har der ikke med Rimelighed kunne ankes. Med Bestemthed forsikkres, at aldrig et eneste Pund fordærvet Kjød eller Flæsk er blevet udveiet til Mandskabet paa Reisen. Beskyldningen om, at man har forholdt Mandskabet en Deel af de dem tilkommende Provisioner, refererer sig især til Smørret, istedetfor hvilket der, efter at det hjemmefra medtagne Forraad var sluppet op den 20de Octbr. 1845, i Mangel af et passende Surrogat, er bleven tilstaaet hver Manden Penge-Erstatning af 3132 Rbd., et Pund Smør beregnet til 35 1/2 s. Endelig have Forholdene paa lange Overreiser flere Gange gjort det nødvendigt, at indføre Ration paa Brød og Vand, nemlig 1 Pot daglig pr. Mand, foruden hvad der gaaer til Thee, Kaffe og Søbemad (den Dag, der gives Grog istedetfor Viin, bliver dog den ene Pægel Vand brugt til Groggen), og 1 Pd. haardt Brød eller halvandet Pund blødt Brød daglig. Dette er Mere, end en Mand i Regelen fortærer. Og hvad nu Pryglene angaaer, da anføres som et Factum af Protocollen, at de i 26 1/2 Maaned ombord uddeelte Slag Tamp kun have været 1,986 a 2 1/2 Slag daglig for hele Mandskabet, eller 1 Slag ugentlig for hver tiende Mand. At disse Straffe, der Alt i Alt ikke beløb sig til 200 at een Straf hver 4de Dag, ere de større navnlig tildeelte for Tyverier, Jnsubordination mod Underofficierer, ja selv mod Næstcommanderende og Chef, Soven paa Udlig. Desertation osv. Skibssergeanten (Skibets underordnede Politiøvrighed) har i sit Embeds Medfør havt Myndighed til at uddeele 3 Slag, Tamp, og disse af ham uddeelte Slag ere de eneste, som ikke ere førte til Protocols. Dhrr. forsikkre tillige, at aldrig nogen Mand er bleven syg, som følge af den paa ham exeqverede Straf. Endelig anklager man Capt. Bille for Hovmod og Stolthed. Denne Beskyldning tilbagevise de med Anklagernes Ubekjendtskab til Forholdenne i et Orlogskib. Om han ogsaa var stræng i sine Fordringer til Andre – sige de – saa var han det ikke mindre imod sig selv, og hvor det gjaldt Skibets Vee og Vel, saae man ham fornægte sig Livets første Beqvemmeligheder, trods den simpleste Mand ombord. Og denne Mand saaledes slutte dHrr. deres Jndlæg - som med Ære førte det første danske Orlogskib omkring Jorden, og som havde vidst at give det danske Navn god Indgang og Klang paa mange fremmede Steder, hvor det hidtil var saagodt som ubekjendt, modtages ved sin Hjemkomst med en Række af de meest odiense Beskyldninger." (Hertil svarer Fædrelandets Redaction: "Men fordi Hr. Bille er gaaet engang rundt om Jorden, er han endnu ingen Frants Drake, eller har noget saadant Taknemmelighedskrav til Nationen, at enhver Anke over hans Færd ved Siden deraf maa forstumme.") – "Nu er Touren – tilføier "Brig. Tidende" – kommen til Corvettens Besætning (140 Md.), at lade høre fra sig, og at indgive Klage til Admiralitetet, dersom Folkene ere blevne slet behandlede. Og skeer ikke dette, da kræver SøEtatens ligesom hele Folkets Ære, at Admiralitetet anstiller Undersøgelse ved en combineret Commission.